
Почти Казан артында бар бер авыл Килдебәк диләр.
Җырлаганда көй эчен Кәҗәләре җырлай диләр.
Бу авылның, һич шикләнмә, һәр ягы урман икән;
Ул болын, яшел үләннәр, хәтфәдән юрган икән.
Зурмы дисәң, бик зур авыл һәм дә ки бик бай икән;
Халкының эчкән суы да шундый саф, чиста икән..
Монда бик салкын вә бик эссе түгел, урта һава;
Җил дә вактында исеп, яңгыр да вактында ява.
Урманында кып-кызыл кура җиләк тә җир җиләк;
Күз ачып йомганчы, һичшиксез, җыярсың бер чиләк.
Билгеле, бу кап-кара урманда һәр ерткыч та бар;
Юк түгел аю, бүре; төлке – җиһан корткыч та бар.
Бик куе булганга, монда җен-пәриләр дә бар, диләр,
Төрле албасты, убырлар, шүрәлеләр дә бар, диләр.
Шул шүрәлене күрергә җыелыштык без бүген,
Җиткерер сезгә үзенең теләгән котлау сүзен. 
Шүрәле белән Былтырны бирегә чакырабыз,
Аларның котлауларын бергәләшеп тыңларбыз.
   ШҮРӘЛЕ сөйли: Мин дә килдем әниләрне бүген,
                                 Бәйрәмнәре белән котларга.
                                 Яуласыннар диеп, урман түрен.
                                  Сәламәтлек телим аларга.

БЫЛТЫР: Көчле рухлы, нык йөрәкле
Сабыр, түзем булыгыз.
Җил-давыллар искән чакта
Сынмагыз, сыгылмагыз.







АВТОР:
Бу авылның тирәсеннән ага Казкаш елгасы,
Шул елгада коенганда- тәнгә сихәт аласы.
Бер җәен, эссе һавада мин суда коенам, йөзәм,
Чәчрәтәм, уйныйм, чумам, башым белән суны сөзәм.
Шул рәвешчә бер сәгать ярым кадәрле уйнагач,
Инде, шаять, бер сәгатьсез тирләмәм дип уйлагач,
Йөгереп чыктым судан, тиз-тиз киендем өс-башым;
Куркам үзем әллә нидән, юк янымда юлдашым.
Бервакыт, китәм дигәндә, төште күзем басмага;
Карасам, бер куркыныч хатын утырган басмада.
Кем дисезме, кем дисәгез – бу хатын монда килгән,
Бәйрәм буласын белеп бик матурдан киенгән.
Күрегезче әнә үзе, килә бирегә таба,
Озын толым чәчләреннән чишмә төсле су ага.
Арттыннан гел күзәткән, малае да калмаган,
Ияреп килгән бирегә,бердәген курыкмаган. 
  СУ АНАСЫ: Минем кебек зифа буйлы.
                       Озын толым иясе,
Булсыннар дип теләк телим
Әниләрнең һәрберсе.

МАЛАЙ: Пусть мамы словно розы,
Цветут без выходных.
Вас поздравляем с праздником
Любимых, дорогих.










АВТОР:
Авылда торалар кырларда, болында, 
Уйныйлар, очалар, якты көн булганда.
Иркәли аларны кояшның яктысы;
Аш була аларга чәчәкләр хуш исе.
Тик гомре бик кыска,бары бер көн генә,—
Бул яхшы, рәнҗетмә,һәм тимә син аңа!
Салкынга карамый килгәнәр кунакка,
Күбәләк дускаем, сүз сиңа чиратта.

КҮБӘЛӘК: Кояшның җылысын, 
Бәхетнең олысын,
Гомернең озынын
Телимен мин Сезгә.

ВТОР:
Борын заманнан бу авылда халык торган,
Тормышлары шактый гына фәкыйрь булган;
Асраганнар бер Кәҗә берлә бер Сарык, —
Болар булган берсеннән дә берсе арык.
Тик озакка бармаган ди фәкыйрь тормыш,
Авыл халкы булган ди бит бик тә тырыш.
Сата башлап кәҗәдән сөт, сарыктан йон,
Булганнар ди алар бар да Бизнесмен.
Шул сарык берлә кәҗә килеп мәктәпкә,
Котлау сүзен җиткерерләр хәзер сезгә.
                 КӘҖӘ: Безнең кебек акыл иясе булырга,
Һәрбер эштән чыгу юлын  да табарга,
Авырлыклар килсә, җиңәрлек көч табып,
Куанып яшәргә булсын Сезгә насыйп.

    САРЫК: Безнең күңел һәрчак сезгә
    Тели иң изге теләк.
    Җир йөзендә сездән башка
    Беркем юк кадерлерәк.


АВТОР:
Шулай әкияти булып яши авыл халкы,
Дус-туганнар булып бергә-бергә барсы.
Киләчәктә шушы җепләр өзелмәсен,
Авыллар да гөрләп кенә гел яшәсен.
Буген исә Әниләргә изге теләк,
Алар безгә гел дә, гел дә кирәк.

